3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 512 της 4/20 Αυγ. 1962 (ΦΕΚ Α΄ 129) Περί συγκροτήσεως, απαρτίας, πλειοψηφίας, λειτουργίας κλπ. της Γνωμοδοτικής Επιτροπής Κινηματογραφίας και των Υποεπιτροπών αυτής. Έχοντες υπ’ όψιν τας διατάξεις του άρθρ. 3 του Ν.Δ. 4208 της 19ης Σεπτ. 1961 «περί μέτρων δια την ανάπτυξιν της κινηματογραφίας εν Ελλάδι και άλλων τινών διατάξεων» και την υπ’ αριθ. 327/1962 γνωμάτευσιν του Συμβουλίου της Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Συγκρότησις Γνωμοδοτικής Επιτροπής Κινηματογραφίας Άρθρ.1.-1.α)Η παρά τω Υπουργείω Βιομηχανίας Γνωμοδοτική Επιτροπή Κινηματογραφίας συνεδριάζει εν τω Καταστήματι του Υπουργείου τούτου, κατόπιν προσκλήσεως του Προέδρου αυτής ή του νομίμου αναπληρωτού του. β)Εις περίπτωσιν τακτής Συνεδριάσεως, η ημέρα καθορίζεται υπό του Προέδρου. Εις την περίπτωσιν ταύτην δεν απαιτείται η αποστολή προς τα μέλη προηγουμένως προσκλήσεως. Ο Πρόεδρος δικαιούται να συγκαλή εις Συνεδρίασιν και εκτάκτως την Επιτροπήν. 2.α)Τα εν εδαφ. β΄ έως θ΄ της παρ. 1 του άρθρ. 3 του ως άνω Ν.Δ. 4208/1961 μέλη διορίζονται επί διετεί θητεία, αρχομένη την 1ην Ιανουαρίου των ετών ων ο αριθμός είναι άρτιος, της πρώτης διετούς θητείας αρχομένης από της 1ης Ιαν. 1962. β)Διαρκούσης της θητείας δεν επιτρέπεται αντικατάστασις μελών ει μη μόνον δι’ εύλογον αιτίαν. γ)Το εις αντικατάστασιν παραιτηθέντος, εκπεσόντος, θανόντος ή αποχωρήσαντος, δι’ εύλογον αιτίαν μέλος διορισθέν νέον μέλος, διανύει τον υπόλοιπον χρόνον θητείας. δ)Η αντικατάστασις των αντιπροσώπων του Σωματείου Παραγωγών Ελληνικών Κινηματογραφικών ταινιών και της Πανελληνίου Οργανώσεως Κινηματογραφικών Επιχειρήσεων διενεργείται εκ των καταλόγων των τεσσάρων υποψηφίων, όστις ισχύει δια μίαν διετίαν. Μέχρι τέλους Νοεμβρίου του δευτέρου έτους εκάστης διετίας, το Σωματείον Παραγωγών Ελληνικών Κινηματογραφικών ταινιών και η Πανελλήνιος Οργάνωσις Κινηματογραφικών Επιχειρήσεων, υποβάλλουν, κατά τα κεκανονισμένα, τον υπό του Ν.Δ. 208/1961 προβλεπόμενον κατάλογον. Απαρτία, πλειοψηφία, λειτουργία Άρθρ.2.-1.Η Γνωμοδοτική Επιτροπή Κινηματογραφίας συνεδριάζει νομίμως εφ’ όσον τα παρόντα μέλη, τακτικά ή αναπληρωματικά είναι πλείονα των απόντων και αποφασίζουν κατά πλειοψηφίαν των παρόντων, επικρατούσης εν ισοψηφία της ψήφου του Προέδρου. 2.Τον Πρόεδρον ελλείποντα, απόντα ή κωλυόμενον αναπληροί εν τη προεδρία ο Νομικός Σύμβουλος του Υπουργείου Βιομηχανίας, τούτον δε αναπληροί ο εκ των μελών της Επιτροπής κατά βαθμόν ανώτερος Δημόσιος υπάλληλος και επί ισοβάθμων ο αρχαιότερος. 3.Χρέη Εισηγητού της Γνωμοδοτικής Επιτροπής Κινηματογραφίας ασκεί ο παρά τω Υπουργείω Βιομηχανίας Ειδικός Επιμελητής Κινηματογραφίας, επιτρεπομένου όπως ούτος είναι και Γραμματεύς της Επιτροπής. 4.α)Αι πράξεις της Επιτροπής διατυπούνται εις πρακτικά άτινα υπογράφονται υπό των παραστάντων μελών και του Γραμματέως. β)Εις τα πρακτικά αναγράφονται τα ονόματα των συμμετασχόντων μελών γενομένης ρητής μνείας περί της απουσίας ή κωλύματος τακτικού μέλους και της αναπληρώσεως αυτού καταχωρείται δε και η γνώμη των τυχόν μειοψηφούντων. Υποεπιτροπαί Άρθρ.3.-1.Εκάστης Υποεπιτροπής προεδρεύει ο εκ των μελών αυτής κατά βαθμόν ανώτερος Δημόσιος υπάλληλος και επί ισοβάθμων ο αρχαιότερος. 2.Αι Υποεπιτροπαί συνεδριάζουν εν τω Καταστήματι του Υπουργείου Βιομηχανίας. (Αντί για τις σελ. 244,53-244,56) Σελ. 244,53(α) Τεύχος 1409 Σελ. 7 Κινηματογραφική Βιομηχανία 13.Ε.δ.2-3 3.Αι διατάξεις των παρ. 1 και 3 του άρθρ. 2 του παρόντος εφαρμόζονται αναλόγως και επί των Υποεπιτροπών. 4.Η προς την Γνωμοδοτικήν Επιτροπήν Κινηματογραφίας, υποβαλλομένη σχετική εισήγησις υπό των Υποεπιτροπών υπογράφεται υπό του Προέδρου και των παραστάντων μελών εκάστης Υποεπιτροπής, καταχωρείται δε και η γνώμη των τυχόν μειοψηφούντων μελών. 5.Η θητεία των μελών των Υποεπιτροπών λήγει συγχρόνως με την θητείαν των μελών της Γνωμοδοτικής Επιτροπής Κινηματογραφίας, ανεξαρτήτως χρόνου συγκροτήσεως αυτών. Εις τον Ημέτερον επί της Βιομηχανίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 244,54(α) Τεύχος 1409 Σελ. 8 13.Ε.δ.3 Κινηματογραφική Βιομηχανία 